พท. จี้ รัฐจริงใจ ตรวจหาคนติดเชื้อโควิด-19 ไม่ถึง 1% ยกสหรัฐฯเป็นแบบ 
นายวิสาร เตชะธีราวัฒน์ ส.ส.เชียงราย เพื่อไทย จี้ รัฐบาลจริงใจปกป้องชีวิตประชาชนเผย รัฐตรวจหาเชื้อไวรัสทั้งประเทศไม่ถึง 1 เปอร์เซ็นต์ ยังยกข้อมูล สหรัฐฯ-ยุโรป ตรวจเชื้อเยอะ จึงพบคนติดเชื้อมากวันที่ 22 เม.ย. นายวิสาร เตชะธีราวัฒน์ ส.ส.เชียงราย พรรคเพื่อไทย อดีต รมช.มหาดไทย เปิดเผยว่า จากการที่รัฐบาลรายงานสถานการณ์การแพร่ระบาดไวรัสโควิด–19 ทุกวันนั้น ก็ถือเป็นเรื่องที่ดี แต่ที่น่าเป็นห่วง คือ รัฐบาลไม่ยอมรายงานจำนวนผู้เข้ารับการตรวจหาเชื้อไวรัสในประเทศ มีการตรวจหาเชื้อไวรัสโควิด-19 ในกลุ่มเสี่ยงไปแล้วกี่ตัวอย่าง ในพื้นที่ใดบ้าง เพื่อสร้างความมั่นใจว่า รัฐบาลจริงจังในการแก้ไขปัญหาการระบาดจากการแถลงข่าวของ นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เลือกที่จะแถลงเพียงตัวเลขผู้ติดเชื้อ ที่อยู่ระหว่างการรักษา ผู้ที่รักษาหาย และผู้เสียชีวิต แต่ไม่ยอมแถลงจำนวนการตรวจหาเชื้อว่า มีจำนวนการตรวจหาเชื้อไปแล้วจำนวนเท่าใด โดยรายงานล่าสุดจากกระทรวงสาธารณสุข พบว่า มีการตรวจหาเชื้อในประชาชนทั้งหมด 80000 ตัวอย่างแต่รัฐบาลเลือกรายงานเพียง 30000 ตัวอย่าง อีก 50000 ราย ทำไมรายงาน ดังนั้นอยากทราบว่า รัฐบาลทำไมไม่รายงานผลการตรวจให้ประชาชนทราบนายวิสาร กล่าวด้วยว่า ในสถานการณ์โรคระบาดที่เกิดขึ้นที่เกิดขึ้นรัฐบาลต้องทำทุกอย่างโปร่งใส เพื่อให้ประชาชนสามารถรับรู้ถึงสถานการณ์ที่เกิดขึ้นได้ เพื่อการป้องกันตัวเอง รัฐบาลต้องดำเนินการทุกอย่างเพื่อรักษาชีวิตประชาชน แต่การเลือกรายงานแต่เฉพาะที่จะเป็นประโยชน์กับรัฐบาลไม่เกิดประโยชน์อะไรกับประชาชนเลยในประเทศอเมริกาและยุโรปให้ความสำคัญในการตรวจหาเชื้อของประชาชนมาก มีการตรวจหาเชื้อไวรัสในกลุ่มเสี่ยงวันละมากกว่า 1 แสนคน ประเทศสหรัฐฯ จึงเจอผู้ติดเชื้อเป็นจำนวนมาก เป็นการดีจะได้ทำการรักษาทัน ป้องกันประชาชนที่ไม่อยู่ในกลุ่มเสี่ยงด้วย ในประเทศไทยตัวเลขรายงานที่เกิดขึ้นตรวจหาเชื้อทั้งหมดไม่ถึง 1 เปอร์เซ็นต์ จากจำนวนประชากรทั้งประเทศ รัฐบาลต้องตอบคำถามประชาชนว่าทำไมจึงไม่เร่งตรวจหาผู้ติดเชื้อให้มากกว่านี้ เพราะไวรัสร้ายมีทั้งแสดงอาการและไม่แสดงอาการ รัฐต้องเร่งตรวจเชื้อประชาชน เพื่อความปลอดภัยของคนไทยทั้งชาติ นายวิสาร กล่าว
นายวิสาร เตชะธีราวัฒน์ ส.ส.เชียงราย เพื่อไทย จี้ รัฐบาลจริงใจปกป้องชีวิตประชาชน เผย รัฐตรวจหาเชื้อไวรัสทั้งประเทศไม่ถึง 1 เปอร์เซ็นต์ ยังยกข้อมูล สหรัฐฯ-ยุโรป ตรวจเชื้อเยอะ จึงพบคนติดเชื้อ
โควิด-19,ไวรัสโคโรน่า,ไวรัสโคโรนา,ข่าวทั่วไป